Пра тое, што Новы год набліжаецца, гаворыць многае: магазінныя вітрыны з цацкамі і мішурой, упрыгожаныя ёлкі на гарадскіх плошчах і ў парках, ззянне гірляндаў у вячэрні час. Многія вокны будынкаў ператварыліся ў рукатворны папяровы цуд — што толькі не адкрываецца воку! Тут і карункавыя сняжынкі, і сюжэтныя казачныя кампазіцыі, і героі любімых дзіцячых мульцікаў, і сімвал наступаючага года — певень. І ўсё выканана ў тэхніцы выцінанкі, якая бярэ ў палон як малых, так і людзей ва ўзросце.